钦定古今图书集成/理学汇编/学行典/第262卷 > 翟庄
## 钦定古今图书集成/理学汇编/学行典/第262卷 > 翟庄

按《晋书翟汤传》：“‘‘汤子庄，字祖休，少以孝友著名。遵汤
之操，不交人物，耕而后食，语不及俗，惟以弋钓为事。
及长，不复猎。或问：渔猎同是害生之事，而先生止去
其一，何哉’？庄曰：猎自我，钓自物，未能顿尽，故先节其
甚者。且夫贪饵吞钩，岂我哉’？时人以为知言。晚节亦
不复钓，端居筚门，歠菽饮水。州府礼命及公车征，并”
不就。年五十六卒。子矫，亦有高操，屡辞郡命。矫子法
赐，孝武帝以散骑郎征，亦不至。世有《隐行》云。